কাজী আনোয়ারুল হক
কাজী আনোয়ারুল হক (৮ ফেব্রুয়ারি ১৯০৯ - ১৫ নভেম্বর ২০০১) হলেন একজন বাঙালি আমলা ও রাজনীতিবিদ। তিনি সরকারি চাকুরীতে এবং রাজনৈতিক অনেক পদে অধিস্তান করেছেন; তার মধ্যে পাকিস্তান পুলিশের উপ-মহাপরিদর্শক, মহাপরিদর্শক, চীফ সেক্রেটারি, পাকিস্তান সেন্ট্রাল পাবলিক সার্ভিস কমিশনের চেয়ারম্যান, পাকিস্তানের কেন্দ্রীয় মন্ত্রিসভায় শিক্ষা, স্বাস্থ্য, শ্রম ও সমাজকল্যাণ দফতরের মন্ত্রী অন্যতম। তিনি লেখক হিসাবেও খ্যাতি অর্জন করেছিলেন।